b'\n_START_ARTICLE_\nKontaktor\n_START_PARAGRAPH_\nEn kontaktor minder i anvendelse om et rel\xc3\xa6, men er bedre egnet til at slutte en st\xc3\xb8rre str\xc3\xb8m end et rel\xc3\xa6, da kontakterne i en kontaktor bev\xc3\xa6ger sig hurtigere og med en st\xc3\xb8rre styrke end et rel\xc3\xa6; det mindsker faren for, at kontakts\xc3\xa6ttet svejser sammen.\n_START_SECTION_\nVirkem\xc3\xa5de\n_START_PARAGRAPH_\nEn kontaktor best\xc3\xa5r af en elektromagnet (solenoide), et anker, en fjeder og et st\xc3\xb8rre eller mindre antal kontakts\xc3\xa6t._NEWLINE_N\xc3\xa5r der sendes elektrisk str\xc3\xb8m gennem elektromagnetens vikling, tiltr\xc3\xa6kkes ankeret af magnetfeltet. Den ene side af kontakts\xc3\xa6ttet er fastgjort til ankeret og tr\xc3\xa6kkes derfor med stor kraft imod den anden side af kontakts\xc3\xa6ttet._NEWLINE_N\xc3\xa5r str\xc3\xb8mmen afbrydes, skubber fjederen den ene side af kontakts\xc3\xa6ttet tilbage i udgangsstillingen, fjederen skubber med en kraft og hastighed, s\xc3\xa5 en svejsning af kontakts\xc3\xa6ttene undg\xc3\xa5s.\n_START_SECTION_\nAnvendelse\n_START_PARAGRAPH_\nEn kontaktor bruges, hvor en stor str\xc3\xb8m skal styres af en mindre str\xc3\xb8m, f.eks. hvor en el-motor skal kunne startes/stoppes med en elektrisk styring.'